जबलपुर. पोलैंड की लड़की का दिल अपने से दो साल छोटे इंडियन ब्वॉय पर आ गया। दरअसल दोनों की मुलाकात मलेशिया में हुई थी। जहां ये दोस्ती प्यार में तब्दील हुई और दोनों ने साथ जिंदगी बिताने का फैसला लिया। खास बात ये है कि शादी रचाने लड़की भी सात समंदर पार अपने दूल्हे के होमटाउन जबलपुर पहुंच गई। दुल्हन बनी ऐना अपने दूल्हे से उम्र में दो साल बड़ी है। जब बढ़ानी पड़ी शादी की तारीख...
- जबलपुर के सिविल लाइन निवासी माेहित बहोरिया और पोलैण्ड की रहने वाली डेगमारा एेना की मुलाकात करीब डेढ़ साल पहले मलेशिया में हुई थी। दोनाें ही वहां एक मल्टीनेशनल कंपनी में काम करते हैं।
- पहली ही मुलाकात में दोनों के बीच दोस्ती हुई और देखते-ही-देखते दोनों के बीच प्यार हो गया। प्यार परवान चढ़ा तो दाेनों ने साथ जिंदगी बिताने का फैसला लिया। इसके बाद प्रेमी जोड़े ने अपने रिश्ते के बारे में अपनी-अपनी फैमिली को बताया।
- दोनों ही परिवारों की आपसी सहमति के बाद बीते महीने मैरिज रजिस्ट्रार की कोर्ट में शादी करने अर्जी लगाई, जिसके बाद 27 फरवरी को दोनों की शादी की तारीख तय की गई।
- 27 तारीख को ऐना के परिवार वाले जबलपुर नहीं पहुंच सके, इस कारण 2 मार्च का दिन शादी के लिए तय किया गया।
- गुरुवार शाम ये कपल फैमिली और फ्रेंड्स के साथ मैरिज कोर्ट पहुंचे और एक-दूसरे को माला पहनाकर रजिस्टर्ड मैरिज की।
- SDM सुरेन्द्र कथूरिया की कोर्ट में हुई सरकारी शादी के गवाह प्रेमी जोड़े के परिवार वाले और दोस्त बने।
कपल को देखने लगी लोगों की भीड़
- इस बीच गुरुवार को कलेक्ट्रेट में होने वाली इस शादी की दिन भर चर्चा रही। कलेक्ट्रेट कैंपस में लोग पूरे दिन कपल का बेसब्री से इंतजार करते रहे।
- शाम करीब साढ़े चार बजे जब प्रेमी जोड़ा कोर्ट पहुंचे तो उनकी शादी देखने के लिए लोगों की भीड़ लगी रही।
- बताया जाता है कि कोर्ट मैरिज करने के बाद अब मोहित और एेना 5 मार्च रविवार को हिन्दू रीति-रिवाजों से शादी करेंगे।
- दस्तावेजों के मुताबिक उम्र में ऐना पति से दो साल बड़ी है। हालांकि, उम्र कोर्ट मैरिज में आड़े नहीं आती है।
आगे की स्लाइड्स में देखें, इस खबर से जुड़ीं फोटोज...
hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva